ઇન્ટરનેશનલ ડેસ્કઃ ફિનલેન્ડની રાજધાની હેલસિંકીમાં થઇ રહેલી અમેરિકા અને રશિયાના પ્રેસિડન્ટની સમિટનો લાખો લોકોએ વિરોધ કર્યો છે. અમેરિકાના પ્રેસિડન્ટ ડોનાલ્ડ ટ્રમ્પ અને રશિયાના પ્રેસિડન્ટ વ્લાદિમીર પુતિન આજે હેલસિંકીમાં બેઠક કરશે. આ મીટિંગમાં અમેરિકામાં 2016ના પ્રેસિડેન્શિયલ ઇલેક્શન દરમિયાન હેકિંગ અને હસ્તક્ષેપ પાછળ 12 રશિયન ઇન્ટેલિજન્સ ઓફિસર્સનો હાથ હોવા અંગે પણ ટ્રમ્પ અને પુતિન ચર્ચા કરવાના છે. રવિવારે ટ્રમ્પ હેલસિંકી પહોંચ્યા ત્યારે લોકોએ બેનર્સ સાથે તેઓનું સ્વાગત કર્યું હતું. જ્યારે આજે સોમવારે હેલસિંકીમાં આ સમિટનો ઉગ્ર વિરોધ થઇ રહ્યો છે.